strabo.geographica 6.1.1
μετὰ δὲ τὸ στόμα τοῦ Σιλάριδος Λευκανία καὶ τὸ τῆς Ἥρας ἱερὸν τῆς Ἀργῴας , Ἰάσονος ἵδρυμα , καὶ πλησίον ἐν πεντήκοντα σταδίοις ἡ Ποσειδωνία . Συβαρῖται μὲν οὖν ἐπὶ θαλάττῃ τεῖχος ἔθεντο , οἱ δʼ οἰκισθέντες ἀνωτέρω μετέστησαν , ὕστερον δὲ Λευκανοὶ μὲν ἐκείνους , Ῥωμαῖοι δὲ Λευκανοὺς ἀφείλοντο τὴν πόλιν . ποιεῖ δʼ αὐτὴν ἐπίνοσον ποταμὸς πλησίον εἰς ἕλη ἀναχεόμενος . ἐντεῦθεν δʼ ἐκπλέοντι τὸν κόλπον νῆσος Λευκωσία , μικρὸν ἔχουσα πρὸς τὴν ἤπειρον διάπλουν , ἐπώνυμος μιᾶς τῶν Σειρήνων , ἐκπεσούσης δεῦρο μετὰ τὴν μυθευομένην ῥῖψιν αὐτῶν εἰς τὸν βυθόν . τῆς δὲ νήσου πρόκειται τὸ ἀντακρωτήριον ταῖς Σειρηνούσσαις ποιοῦν τὸν Ποσειδωνιάτην κόλπον . κάμψαντι δʼ ἄλλος συνεχὴς κόλπος , ἐν ᾧ πόλις ἣν οἱ μὲν κτίσαντες Φωκαιεῖς Ὑέλην οἱ δὲ Ἔλην ἀπὸ κρήνης τινὸς οἱ δὲ νῦν Ἐλέαν ὀνομάζουσιν , ἐξ ἧς Παρμενίδης καὶ Ζήνων ἐγένοντο ἄνδρες Πυθαγόρειοι . δοκεῖ δέ μοι καὶ διʼ ἐκείνους καὶ ἔτι πρότερον εὐνομηθῆναι · διὸ καὶ πρὸς Λευκανοὺς ἀντέσχον καὶ πρὸς Ποσειδωνιάτας καὶ κρείττους ἀπῄεσαν καίπερ ἐνδεέστεροι καὶ χώρᾳ καὶ πλήθει σωμάτων ὄντες . ἀναγκάζονται γοῦν διὰ τὴν λυπρότητα τῆς γῆς τὰ πολλὰ θαλαττουργεῖν καὶ ταριχείας συνίστασθαι καὶ ἄλλας τοιαύτας ἐργασίας . φησὶ δʼ Ἀντίοχος Φωκαίας ἁλούσης ὑφʼ Ἁρπάγου τοῦ Κύρου στρατηγοῦ , τοὺς δυναμένους ἐμβάντας εἰς τὰ σκάφη πανοικίους πλεῦσαι πρῶτον εἰς Κύρνον καὶ Μασσαλίαν μετὰ Κρεοντιάδου , ἀποκρουσθέντας δὲ τὴν Ἐλέαν κτίσαι · διέχει δὲ τῆς Ποσειδωνίας ὅσον διακοσίους σταδίους ἡ πόλις . μετὰ δὲ ταύτην ἀκρωτήριον Παλίνουρος . πρὸ δὲ τῆς Ἐλεάτιδος αἱ Οἰνωτρίδες νῆσοι δύο ὑφόρμους ἔχουσαι . μετὰ δὲ Παλίνουρον Πυξοῦς ἄκρα καὶ λιμὴν καὶ ποταμός · ἓν γὰρ τῶν τριῶν ὄνομα · ᾤκισε δὲ Μίκυθος ὁ Μεσσήνης ἄρχων τῆς ἐν Σικελίᾳ , πάλιν δʼ ἀπῆραν οἱ ἱδρυθέντες πλὴν ὀλίγων . μετὰ δὲ Πυξοῦντα Λᾶος κόλπος καὶ ποταμὸς καὶ πόλις , ἐσχάτη τῶν Λευκανίδων , μικρὸν ὑπὲρ τῆς θαλάττης , ἄποικος Συβαριτῶν , εἰς ἣν ἀπὸ Ἔλης στάδιοι τετρακόσιοι · ὁ δὲ πᾶς τῆς Λευκανίας παράπλους ἑξακοσίων πεντήκοντα . πλησίον δὲ τὸ τοῦ Δράκοντος ἡρῷον ἑνὸς τῶν Ὀδυσσέως ἑταίρων , ἐφʼ οὗ ὁ χρησμὸς τοῖς Ἰταλιώταις ἐγένετο Λάιον ἀμφὶ Δράκοντα πολύν ποτε λαὸν ὀλεῖσθαι . ἐπὶ γὰρ ταύτην Λᾶον στρατεύσαντες οἱ κατὰ τὴν Ἰταλίαν Ἕλληνες ὑπὸ Λευκανῶν ἠτύχησαν ἐξαπατηθέντες τῷ χρησμῷ .
Lemmas: μετά δέ ὁ στόμα ὁ Σίλαρις Λευκανία καί ὁ ὁ Ἥρα ἱερός ὁ Ἀργῷος , Ἰάσων ἵδρυμα , καί πλησίον ἐν πεντήκοντα στάδιον ὁ Ποσειδώνιος . Συβαρίτης μέν οὖν ἐπί θάλασσα τεῖχος τίθημι , ὁ δέ οἰκίζω ἀνώτερος μεθίστημι , ὕστερον δέ Λευκανός μέν ἐκεῖνος , Ῥωμαῖος δέ Λευκανός ἀφαιρέω ὁ πόλις . ποιέω δέ αὐτός ἐπίνοσος ποταμός πλησίον εἰς ἕλος ἀνηχέω . ἐντεῦθεν δέ ἐκπλέω ὁ κόλπος νῆσος Λευκωσία , μικρός ἔχω πρός ὁ ἤπειρος διάπλοος , ἐπώνυμος εἷς ὁ Σειρήν , ἐκπίπτω δεῦρο μετά ὁ μυθεύω ῥῖψις αὐτός εἰς ὁ βυθός . ὁ δέ νῆσος πρόκειμαι ὁ ἀντακρωτήριον ὁ Σειρηνοῦσσα ποιέω ὁ Ποσειδωνιάτης κόλπος . κάμπτω δέ ἄλλος συνεχής κόλπος , ἐν ὅς πόλις ὅς ὁ μέν κτίζω Φωκαιεύς Ὑέλη ὁ δέ Ἔλη ἀπό κρήνη τις ὁ δέ νῦν Ἔλεος ὀνομάζω , ἐκ ὅς Παρμενίδης καί Ζήνων γίγνομαι ἀνήρ Πυθαγόρειος . δοκέω δέ ἐγώ καί διά ἐκεῖνος καί ἔτι πρότερος εὐνομέομαι · διό καί πρός Λευκανός ἀντέχω καί πρός Ποσειδωνιάτης καί κρατύς ἀπέρχομαι καίπερ ἐνδεής καί χώρα καί πλῆθος σῶμα εἰμί . ἀναγκάζω γοῦν διά ὁ λυπρότης ὁ γῆ ὁ πολύς θαλασσουργέω καί ταριχεία συνίστημι καί ἄλλος τοιοῦτος ἐργασία . φημί δέ Ἀντίοχος Φώκαια ἁλίσκομαι ὑπό Ἅρπαγος ὁ Κῦρος στρατηγός , ὁ δύναμαι ἐμβαίνω εἰς ὁ σκάφος πανοίκιος πλέω πρῶτος εἰς Κύρνος καί Μασσαλία μετά Κρεοντιάδης , ἀποκρούω δέ ὁ Ἔλεος κτίζω · διέχω δέ ὁ Ποσειδώνια ὅσος διακόσιοι στάδιον ὁ πόλις . μετά δέ οὗτος ἀκρωτήριον Παλίνουρος . πρό δέ ὁ Ἐλεάτις ὁ Οἰνωτρίδες νῆσος δύο ὕφορμος ἔχω . μετά δέ Παλίνουρος Πυξόεις ἄκρον καί λιμήν καί ποταμός · εἷς γάρ ὁ τρεῖς ὄνομα · οἰκίζω δέ Μίκυθος ὁ Μεσσήνη ἄρχων ὁ ἐν Σικελία , πάλιν δέ ἀπαίρω ὁ ἱδρύω πλήν ὀλίγος . μετά δέ Πυξόεις Λᾶος κόλπος καί ποταμός καί πόλις , ἔσχατος ὁ Λευκανίς , μικρός ὑπέρ ὁ θάλασσα , ἄποικος Συβαρίτης , εἰς ὅς ἀπό Ἕλη στάδιον τετρακόσιοι · ὁ δέ πᾶς ὁ Λευκανία παράπλους ἑξακόσιοι πεντήκοντα . πλησίον δέ ὁ ὁ Δράκων ἡρῷον εἷς ὁ Ὀδυσσεύς ἑταῖρος , ἐπί ὅς ὁ χρησμός ὁ Ἰταλιώτης γίγνομαι Λάϊος ἀμφί Δράκων πολύς ποτέ λαός ὄλλυμι . ἐπί γάρ οὗτος Λᾶος στρατεύω ὁ κατά ὁ Ἰταλία Ἕλλην ὑπό Λευκανός ἀτυχέω ἐξαπατάω ὁ χρησμός .